สวัสดีค่ะ หนูอยากทราบว่าอาการที่หนูเป็นอยู่ คือโรคอะไรคะ หนูปวดท้องข้างซ้ายร้าวไปด้านหลัง เเละปวดหัวปวดต้นคอ พอผ่าน1-2วัน หนูก็ปวดขึ้นอีก เเละก็ประจำเดือนหนูมาไม่ปกติอยู่เเล้วด้วยค่ะ ปกติเดือนนี้ประจำเดือนหนูต้องมา เเต่ก็ยังไม่มา รู้สึกคัดเต้านม รู้สึกง่วงเร็วกว่าปกติ เเล้วก็ตื่นลุกปัสสาวะบ่อย ตื่นช่วงเช้ามืดเเล้วก็นอนไม่ค่อยหลับเลยค่ะ
สวัสดีค่ะ หากประจำเดือนมาไม่ปกติ และยังไม่มา ก็ควรตรวจหาการตั้งครรภ์ดูก่อนค่ะ หากตรวจพบการตั้งครรภ์ อาการต่างๆ ที่เป็นอยู่ ก็จะเกิดจากการตั้งครรภ์ได้ แต่หากไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการต่างๆ ที่เป็นอยู่ อาจเป็นอาการก่อนการมีประจำเดือนมาก็ได้ หรือเกิดจากสาเหตุต่างๆ กันไป เช่น การทำงานหนัก การนั่งทำงานนานเกินไป ทำให้ปวดหัวปวดต้นคอ ส่วนอาการปัสสาวะบ่อยและปวดท้องน้อย อาจเกิดจากการมีกระเพาะปัสสาวะอักเสบ มีมดลูกอักเสบ หรืออาการต่างๆ ทั้งหมด อาจเกิดจากการมีความเครียดและวิตกกังวล เป็นต้นดังนั้น หากตรวจไม่พบการตั้งครรภ์ ก็อาจรอดูประจำเดือนไปก่อนค่ะ หากประจำเดือนมา แล้วอาการต่างๆ หายไป ก็ถือว่าปกติดี แต่หากประจำเดือนมาแล้ว อาการต่างๆ ยังคงมีอยู่ และเป็นมากขึ้น แนะนำควรไปพบแพทบ์เพื่อตรวจหากสาเหตุค่ะ